«Առավոտ»-ն իր խմբագրականում գրում է. «2020 թվականից սկսած՝ եթե ես պատվիրեմ, ասենք, 250 եվրո արժողությամբ հեռախոս, ապա ստիպված եմ լինելու գնալ օդանավակայան և շփվել կաշառակեր մաքսավորների հետ, որոնք, հնարավոր է, ինձ 20 անգամ տանեն-բերեն՝ մինչև որ ես նրանց կաշառքը չտամ: Ըստ ԵԱՏՄ-ի պահանջների՝ փոստում ինձ հարմար ձևով ես կկարողանամ ստանալ համացանցով ձեռք բերած մինչև 200 եվրոյի ապրանք՝ մեկ օրվա կտրվածքով: Ճիշտն ասած, ինձ հուզում է ոչ այնքան օդանավակայան քշելը և նույնիսկ ոչ այնքան մաքսատուրք մուծելը, որքան մաքսավորների «վազվզող» աչքերը տեսնելը, աչքեր, որոնք արտացոլում են ուղեղի աշխատանքը, փակ ուղեղներում որևէ այլ բան չկա, բացի հաճախորդներից մի քանի կոպեկ կաշառք փախցնելուց: